
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1138 


30 Δεκεμβρίου 1997 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου των δήμων 

Χαλανδρίου, Βριλησσίων, Αγίας Παρασκευής και Γέρακα (Ν. Ατ¬ 
τικής), κατάργηση και επιβολή προκηπίου 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του ν.δ/τος της 17.7.1923 
«Περί σχεδίων πόλεων κλπ» (Α' 228) όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξειςτου άρθρου 99 (παρ. 3) του ν. 1892/1990 «Γιατον εκ¬ 
συγχρονισμό και την ανάπτυξη και άλλες διατάξεις» (Α' 101), όπως α- 
ντικσταστάθηκε μετηνπαρ. 2του άρθρου 7του ν. 2052/1992 «Μέτρα 
για την αντιμετώπιση του νέφους καιπολεοδομικές ρυθμίσεις» (Α' 94). 

3. Τις διατάξειςτου άρθρου 29Ατου ν. 1558/1985 «Κυβέρνηση και 
Κυβερνητικά Όργανα» (Α' 137) που προστέθηκε με το άρθρο 27 του 
ν. 2081/1992 (Α' 154) και αντικαταστάθηκε με την παρ. 2α του άρ¬ 
θρου 1 του ν. 2469/1997 (Α' 38). 

4. Την 123/1996 γνωμοδότηση του δημοτικού συμβουλίου Χαλαν¬ 
δρίου. 

5. Την 53/1996 γνωμοδότηση του δημοτικού συμβουλίου Βριλησ- 
σίων. 

6. Τις 232/1996 και 21/1997 γνωμοδοτήσεις του δημοτικού συμ¬ 
βουλίου Αγίας Παρασκευής. 

7. Τις 13/1996 και 32/1996 γνωμοδοτήσεις του δημοτικού συμ¬ 
βουλίου Γ έρακα. 

8. Το γεγονός ότι για το δήμο Βριλησσίωνπέρασε άπρακτη, ηπρο- 
θεσμίατου άρθρου 38 παρ. 3 του π.δ/τος 410/1995 «Κωδικοποίηση 
σε ενιαίο κείμενο νόμου με τίτλο "Δημοτικός και Κοινοτικός Κώδι¬ 
κας" των ισχυουσών διατάξεων του δημοτικού και κοινοτικού κώδι¬ 
κα, όπως τροποποιήθηκαν και συμπληρώθηκαν» (Α' 231). 

9. Τις 465/1995 και 89/1997 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού του δια¬ 
τάγματος δεν προκαλείται δαπάνη σε βάρος του κρατικού προϋπο¬ 
λογισμού και του οικείου Ο.Τ.Α. 

11. Την 465/1997 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος Χωροταξίας και Δημο¬ 
σίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδί¬ 
ου των δήμων Χαλανδρίου, Βριλησσίων, Αγίας Παρασκευής και Γέ¬ 


ρακα (Ν. Αττικής) με την μετατόπιση ρυμοτομικών - οικοδομικών 
γραμμών, κατάργηση ρυμοτομικής γραμμής, μετατροπή οικοδομή¬ 
σιμων χώρων σε κοινόχρηστο χώρο, κατάργηση νησίδων, μετατρο¬ 
πή οικοδομήσιμων χώρων, τμήματος οδού και τμήματος γηπέδου 
σε χώρους εγκαταστάσεων υποστήριξης (Χ.Ε.Υ) όπως προσδιορί¬ 
ζονται από το άρθρο 35 της σύμβασης παραχώρησης της μελέτης 
κατασκευής κ.τ.λ της Ελεύθερης Λεωφόρου Ελευσίνας - Σταυρού 
που κυρώθηκε με το άρθρο πρώτο του ν. 2445/1996 (Α 274) όπως 
φαίνεται στα σχετικά εννέα (9) πρωτότυπα διαγράμματα σε κλίμακα 
1:500 που θεωρήθηκαν από τον Προϊστάμενο της Δ/νσης Τοπογρα- 
φικών Εφαρμογών με την 28090/1997 πράξη του και που αντίτυπά 
τους σε φωτοσμίκρυνση δημοσιεύονται με το παρόν διάταγμα. 

Άρθρο 2 

Στην παραπάνω περιοχή της οποίας το σχέδιο τροποποιείται με 
το άρθρο 1 του παρόντος, καταργείταιτο προβλεπόμενο από το ε¬ 
γκεκριμένο ρυμοτομικό σχέδιο προκήπιο και επιβάλλεται προκήπιο 
πλάτους τεσσάρων (4), πέντε (5), δέκα (10) και δώδεκα (12) μέτρων 
όπως φαίνεται στα διαγράμματα του άρθρου 1. 

Άρθρο 3 

Οι όροι και περιορισμοί δόμησης των χώρων εγκαταστάσεων υ¬ 
ποστήριξης (Χ.Ε.Υ) καθορίζονται ως εξής: 

Μέγιστο ποσοστό κάλυψης: τριάντα τοις εκατό (30%) της επιφά¬ 
νειας τους. 

Ο Συντελεστής δόμησης ορίζεται ως εξής: 

Για το Χ.Ε.Υ. που βρίσκεται στο δήμο Χαλανδρίου: συντελεστής 
δόμησης: εννέα δέκατα (0,9). 

Γ ια το Χ.Ε.Υ. που βρίσκεται στο δήμο Γ έρακα: συντελεστής δόμη¬ 
σης: οκτώ δέκατα (0.8) για τμήμα οικοπέδου μέχρι 500 τ.μ. συντελε¬ 
στής δόμησης: έξι δέκατα (0,6) γιατμήμα οικοπέδου άνω των 500 τ.μ. 

Τα ανεγερθησόμενα κτίρια πρέπει να απέχουν από τη ρυμοτομική 
γραμμή πέντε (5) μέτρα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 25 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

